Gw mau tau Kebapaan bukan manusia dari Ayah. Jelasin dalam bahasa melayu

Bagi sesetengah haiwan, bapalah yang menjaga anak-anaknya.

Bapa katak Darwin (Rhinoderma darwini) membawa telur dalam kantung suara.

Kebanyakan jantan burung air “waterfowl” amat melindungi anak mereka, berkongsi tugas meninjau dengan burung betina. Contoh termasuk angsa, swan, gull, loon, dan beberapa spesies itik. Apabila keluarga kebanyakan burung air ini mengembara, mereka biasanya mengembara dalam barisan dan bapa biasanya yang menjaga anak-anaknya di baris belakang sementara si ibu memimpin jalan.

Kuda laut betina (hippocampus) memasukkan telur dalam kantung perut jantan. Kuda laut jantan akan membebaskan sperma dalam kantung, mensenyawakan telur. Embrio terbentuk dalam kantung jantan, disuburkan oleh kantung kuning telur masing-masing.

Penguin Emperor jantan bersendirian mengeram telur mereka; penguin betina tidak mengeram. Disebalik membina sarang, setiap penguin jantan melindungi telurnya dengan mengimbangnya di atas kakinya, terselubung dalam kantung anak khas. Sebaik sahaja telur menetas, penguin betina akan menyertai keluarganya.

Memerang jantan akan mendapatkan anak dan memrang betina dalam beberapa jam mereka dilahirkan. Ketika anak memerang matang, bapa memerang akan mengajar mereka cara mendapatkan bahan dan membaiki empangan mereka sendiri, sebelum mereka bersurai untuk mencari pasangan masing-masing sendiri.

Bapa serigala membanti mencari makanan, melindungi dan bermain dengan anak-anak mereka. Dalam sesetengah kes, beberapa generasi serigala mungkin tinggal bersama dalam kawanan, memberikan anak serigala jagaan datuk, nenek, bapa saudara/makcik, dan saudaranya, sebagai tambahan bagi jagaan ibubapa. Bapa serigala juga adalah yang bertanggung jawab memburu ketika serigala betina menjaga anak yang baru lahir.

Bapa lumba-lumba turut menjaga anaknya. Anak baru lahir akan dipegang di permukaan air oleh kedua ibu bapanya sehingga mereka bersedia untuk berenang sendiri.

Sejumlah spesies burung memiliki bapa yang menjaga secara katif, membantu siibu, seperti burung air yang disebut di atas.

Selain manusia, bapa beberapa spesies primate menjaga anak mereka. Antaranya tamarin dan marmoset. Jagaan yang kuat juga ditonjolkan pada siamang di mana si bapa menggendong anak mereka melepasi sehingga tahun ke dua. bapa monyet Titi dan monyet burung hantu membawa anak mereka 90% kebanyakan masa dengan "anak monyet titi memiliki kecenderungan pada bapa berbanding siibu ".

Kebanyakan spesies bagaimanapun tidak menunjukkan atau tidak memainkan sebarang peranan bagi penjagaan anak. Sijantan meninggalkan sibetina selepas mengawan dan lama sebelum anak dilahirkan. Haiwan betina yang perlu memberikan semua jagaan bagi anak-anaknya.

Beruang jantan biasanya meninggalkan beruang betina tidak lama selepas mengawan dan akan membunuh dan kadang-kala makan sebarang anak beruang yang dijumpainya, walaupun anak sendiri. Ibu beruang menghabiskan kebanyakan masa tempoh awal kelahiran melindungi mereka dari beruang jantan.

Bapa anjing peliharaan biasanya tidak menunjukkan minat pada anak mereka, dan tidak seperti serigala, tidak setia pada pasangan dan cenderung meninggalkan mereka selepas mengawan.

Singa jantan akan membiarkan anak singa, tetapi hanya membenarkan mereka makan selepas mereka makan. Beberapa ekor mungkin bersifat kejam dan mungkin mencederakan atau membunuh anak singa tanpa provokasi. Singa jantan yang membunuh singa jantan lain untuk mengambil alih kawanan biasanya membunuh sebarang anak singa kepunyaan jantan saingan. Ini agar singa betina kembali sedia untuk mengawan secepat mungkin. Bagaimanapun, singa jantan juga yang bertanggung jawab bagi menjaga kawanan ketika singa betina memburu. Ia juga perlu diingat bahawa singa jantan adalah satu-satunya keluarga kucing yang memainkan peranan kebapaan.

Arnab jantan biasanya membiarkan anak tetapi tidak seperti arnab betina, mereka sering tidak menunjukkan minat pada anak kecil dan diketahui bersifat kasar dengan anak mereka apabila mereka matang, terutama terhadap anak jantan. Tingkah-laku ini kemungkinannya merupakan sebahagian sifat semulajadi bagi menghalau arnab jantan agar menghalang sumbang muharam sesame sendiri. Arnab betina jantan meninggalkan sarang apabila mereka matang tetapi si bapa tidak menghalau mereka seperti yang biasa dilakukan kepada anak jantan.

Kuda jantan tidak memainkan peranan atau hanya sedikit peranan dalam penjagaan, juga mereka tidak setia pada satu pasangan. Mereka membiarkan anak kuda sehingga satu peringkat, tetapi disebabkan sifat bengis semulajadi kuda jantan, mereka biasanya terganggu dengan sifat berkobar-kobar anak kuda, dan mungkin mencederakan atau membunuh anak kuda. Dengan itu, kuda jantan pembiakan tidak diletakkan dalam kandang yang sama dengan anak atau kuda betina yang lain.

Akhirnya dalam sesetengah spesies kedua ibu bapa tidak memberikan sebarang jagaan

Ini adalah benar bagi kebanyakan serangga dan ikan.